
22-TA-3704: Noteikumu projekts (Jauns)
Atbalsta piešķiršanas kārtība Eiropas Lauksaimniecības fonda lauku attīstībai platībatkarīgo un dzīvniekatkarīgo saistību īstenošanai
TA saskaņojamie dokumenti
Noteikumu projekts 4.0
Anotācija (ex-ante) 3.0
MK sēdes protokollēmuma projekts 2.0
Atzinuma sniedzējs
Biedrība "Latvijas Biškopības biedrība"

Saskaņots ar priekšlikumiem

	1.
	Noteikumu projekts
15.1. kvalifikāciju apliecinošo dokumentu nozares nevalstiskā organizācija, lauksaimniecības pakalpojumu kooperatīvās sabiedrība vai cita Izglītības un zinātnes ministrijas izglītības iestāžu reģistrā iekļauta juridiska persona ir izdevusi pēc 2023. gada 1. janvāra;
	Priekšlikums
Lūdzam papildināt noteikumu projekta 15.1. apakšpunktu, ņemot vērā, ka kvalifikācijas celšanas kursus lauksaimniecībā un pārtikas produktu ražošanā var nodrošināt arī zinātniskās institūcijas, kas ir reģistrētas zinātnisko institūciju reģistrā, bet kas nav iekļautas Izglītības un zinātnes ministrijas izglītības iestāžu reģistrā. Tāpēc ierosinām papildināt 15.1. apakšpunktu un paredzēt noteikumu projektā nosacījumu, ka atbalsta pretendents var apgūt arī tādus kvalifikācijas celšanas kursus un saņemt kvalifikāciju apliecinošu dokumentu, kuru izsniegusi juridiskā persona, kas iekļauta zinātnisko institūciju reģistrā.

 
Piedāvātā redakcija
15.1. kvalifikāciju apliecinošo dokumentu nozares nevalstiskā organizācija, lauksaimniecības pakalpojumu kooperatīvā sabiedrība vai cita Izglītības un zinātnes ministrijas izglītības iestāžu reģistrā vai zinātnisko institūciju reģistrā iekļauta juridiska persona ir izdevusi pēc 2023. gada 1. janvāra;
	Līga Lapiņa

	2.
	Noteikumu projekts
20. Saistību periodā šo noteikumu 2.1. apakšpunktā minētajās intervencēs atbalsta saņēmējs ir tiesīgs:
	Priekšlikums
Lūdzam papildināt noteikumu projekta 20.punktu ar jaunu apakšpunktu, tas ir, ar šādu jaunu 20.4.apakšpunktu:
“20.4. pielāgot saistības šo noteikumu 2.1.4. apakšpunktā minētā intervencē, aizstājot atbalstam pieteikto platību ar citu atbalsttiesīgu platību un ievērojot šo noteikumu 54.1 apakšpunktā noteiktās prasības.”
Noteikumu projektu ir nepieciešams papildināt ar jaunu apakšpunktu, lai skaidrāk noteiktu prasības, kas attiecas uz šo noteikumu 2.1.4.apakšpunktā minēto intervenci, paredzot, ka atbalsta saņēmējs ir tiesīgs pielāgot saistības, aizstājot atbalstam pieteikto platību ar citu atbalsttiesīgu platību, kas var būt arī mazāka nekā pirmā saistību gadā pieteiktā kopējā atbalsta platība (bet ne mazāka kā tas noteikts noteikumu 54.1.apakšpunktā).
Saskaņā ar noteikumu projekta 54.1.apakšpunktā noteikto, izriet, ka intervencē LA 10.4. kopējā atbalstam pieteiktā platība saistību periodā var būt mazāka, bet tā nedrīkst būt mazāka, kā tas ir noteikts 54.1.apakšpunktā (tas nozīmē, kopējā atbalsta platība intervencē LA 10.4 ir vismaz 10 ha (ja bites ir iekļautas bioloģiskajā saimniekošanas sistēmā) vai 15 ha  (ja bites nav iekļautas bioloģiskajā saimniekošanas sistēmā)).
Intervencē "Biškopības vienību apsaimniekošana apputeksnēšanas vajadzībām" (saskaņā ar šo noteikumu 2.1.4.apakšpunktu) atbalsta saņēmējiem var būt dažādas situācijas saistību periodā, piemēram, atbalsta saņēmējs ir spiests aizstāt atbalstam pieteikto platību ar citu atbalsttiesīgu platību (citā atrašanās vietā), jo atbalsta saņēmējs vairs nevar saņemt saskaņojumu no cita lauksaimnieka par apputeksnēšanas pakalpojumiem iepriekš pieteiktās platībās, vai ja apputeksnēšanas pakalpojumi ir jānodrošina citās platībās, jo agrāk pieteiktās platībās tiek audzēti tādi kultūraugi, kuriem nav nepieciešami apputeksnēšanas pakalpojumi.

